## ΦΥΛΛΟ ΕΡΓΑΣΙΑΣ Γ / ΟΜΑΔΑ Γ

**Οι δυνατοί, οι πένητες και οι παρεμβάσεις του βυζαντινού κράτους**

Οι παρακάτω δύο πηγές προέρχονται αντίστοιχα από δύο *Νεαρές*, δηλαδή νόμους του βυζαντινού αυτοκράτορα Ρωμανού Α΄ Λεκαπηνού (920-944). Και στις δύο γίνεται λόγος για την «αρχή της προτίμησης» στις αγοραπωλησίες γης στο βυζαντινό κράτος

**Πηγή 2.9**

Εμείς, καθώς επιθυμούμε να επιδείξουμε μεγάλη πρόνοια για τους υποτελείς μας, αλλά και για τα δημόσια έσοδα και τις άλλες στρατιωτικές και πολιτικές λειτουργίες και τη φορολογία […] ορίζουμε λοιπόν ότι από τώρα και στο εξής σε κάθε μέρος και πόλη αυτής της χώρας, αν κάποιοι, είτε γιατί είναι συγγενείς […] είτε γιατί αγόρασαν από κοινού είτε γιατί έχουν ιδιοκτησία [που αποκτήθηκε] με τέτοιο τρόπο, αυτοί λοιπόν που έχουν κάποιο κοινό οίκημα ή χωράφι ή αμπέλι ή κάθε άλλου είδους ακίνητο, είτε γιατί είναι συγγενείς είτε γιατί το απέκτησαν μαζί, […], θελήσουν να πουλήσουν την ιδιοκτησία τους […] ή να τη νοικιάσουν, να μην μπορούν να το κάνουν σε οποιονδήποτε παρά μόνο σε εκείνους που αναφέραμε παραπάνω και να προτιμηθούν με την εξής σειρά: Πρώτοι έχουν δικαίωμα οι συγγενείς, έπειτα οι γείτονες που οι ιδιοκτησίες τους συνορεύουν [με αυτή που θα πουληθεί ή θα ενοικιαστεί], μετά οι συγχωριανοί και στη συνέχεια όσοι κατοικούν αλλού.

*Νεαρά* του βυζαντινού Αυτοκράτορα Ρωμανού Α΄, 928

**Πηγή 2.10**

Ορίζουμε λοιπόν ότι όσοι ζουν σε κάθε μέρος και πόλη αυτής της χώρας […] να έχουν ελεύθερη την έκταση της κατοικίας που τους έλαχε. […] Αν όμως […] από κάποια ανάγκη ή και μόνο από κάποια επιθυμία, πουλήσουν ένα τμήμα ή και ολόκληρη την κατοικία, τότε να τη δώσουν σε αυτούς που αναφέραμε [τους συγγενείς] ή σε αυτούς που τα χωράφια τους ή τα χωριά τους συνορεύουν. Και δεν αποφασίζουμε αυτό από μίσος ή φθόνο για τους ισχυρότερους, αλλά το καθορίζουμε από εύνοια και για να προστατεύσουμε τους φτωχότερους και τη σωτηρία όλων μας.

*Νεαρά* του βυζαντινού αυτοκράτορα Ρωμανού Α΄, 934

Το παρακάτω απόσπασμα, το οποίο προέρχεται από μια *Νεαρά* του βυζαντινού αυτοκράτορα Βασίλειου Β΄ κατά των δυνατών.

**Πηγή 2.11**

Για αυτό λοιπόν ορίζουμε με τον παρόντα νόμο ότι όσα κτήματα απέκτησαν οι δυνατοί σε κοινότητες χωρίου μέχρι την πρώτη νομοθεσία του προπάππου μου βασιλιά Ρωμανού του γέροντα με έγγραφες αποδείξεις και μαρτυρίες [μπορούν] να τα κρατήσουν […], όπως ορίζουν και οι παλιοί νόμοι. Από τότε όμως μέχρι και σήμερα, την 1η Ιανουαρίου […] του έτους 6504 [= 996], […] διακηρύσσουμε […] οι δυνατοί να μη δικαιούνται να πάρουν πίσω το αντίτιμο της αγοράς αυτών των τόπων και τα έξοδα των βελτιώσεων [που έκαναν], γιατί και την ανωτέρω νομοθεσία αποδεδειγμένα έχουν παραβιάσει και γι' αυτό αξίζουν περισσότερο την τιμωρία […].

*Νεαρά* του βυζαντινού αυτοκράτορα Βασιλείου Β', 996

## ΦΥΛΛΟ ΕΡΓΑΣΙΑΣ Γ: Ερωτήσεις – Δραστηριότητες

1. α) Αντιγράψτε και συμπληρώστε τον παρακάτω πίνακα:

|  |  |  |  |  |
| --- | --- | --- | --- | --- |
| *Πηγή* | *Πότε γράφτηκε;* | *Γράφτηκε την ίδια εποχή για την οποία μιλάει ή**αργότερα;* | *Ποιος/α το**έγραψε;* | *Τι πληροφορίες μας δίνει για το ζήτημα τις σχέσεις μικρών ιδιοκτητών γης και δυνατών;* |
| 2.9 |  |  |  |  |
| 2.10 |  |  |  |  |
| 2.11 |  |  |  |  |

1. Ο Μακάριος είναι ένας μικροκαλλιεργητής στο θέμα Μακεδονίας. Την άνοιξη του 944 αποφασίζει να πουλήσει ένα χωράφι του. Οι υποψήφιοι αγοραστές είναι:

|  |  |  |
| --- | --- | --- |
| 1 | 2 | 3 |
| *Μακάριος Μικροκαλλιεργητής**Ζει σε ένα χωριό στο θέμα Μακεδονίας* | *Δημήτριος Μανάβης.**Ζει στη Θεσσαλονίκη* | *Ευστάθιος Δαλασσηνός Δυνατός**Ζει στο θέμα Μακεδονίας, κοντά**στο χωριό του Μακάριου* |
| 4 | 5 |

|  |  |
| --- | --- |
| *Εμμανουήλ Σιδεράς**Ζει στο θέμα Μακεδονίας, στο ίδιο χωριό με τον Μακάριο* | *Νικόλαος**Ναυτικός. Γαμπρός του Μακάριου Ζει σε ένα χωριό στο θέμα**Κιβυρραιωτών* |

Σύμφωνα με τις πηγές 2.9 και 2.10 ποιος τελικά θα προτιμηθεί; Αν δεν μπορεί να το αγοράσει αυτός που θα προτιμηθεί ποιοι άλλοι ακολουθούν και με ποια σειρά; Δικαιολογήστε την απάντησή σας.

1. Ο Αθανάσιος είναι συγχωριανός του Μακάριου. Είναι και αυτός μικροκαλλιεργητής. Μια Κυριακή του έτους 944 μιλάει στο γιο του Ευθύμιο για το δίκαιο της «προτίμησης» και του εξηγεί γιατί με αυτό προστατεύονται τα κτήματα των μικρών ιδιοκτητών γης από του τους δυνατούς. Γράψτε τι μπορεί να είπε ο Αθανάσιος στο γιο του Ευθύμιο.

5. α) Σε ποια από τις πηγές 2.9 και 2.10 αναφέρεται η πηγή 2.11; Πόσα χρόνια μεσολαβούν μεταξύ των δύο πηγών;

β) Με βάση τις πληροφορίες των πηγών, σε ποιο συμπέρασμα μπορούμε να καταλήξουμε από τη μια πλευρά για τις δραστηριότητες των δυνατών έναντι των μικρών ιδιοκτητών γης και από την άλλη για την αποτελεσματικότητα των νομοθετικών μέτρων που πάρθηκαν ενάντια στους δυνατούς; Δικαιολογήστε την απάντησή σας.